





Pirkimo sąlygų 1 priedas
ELEKTROS GENERATORIŲ PRIEŽIŪROS IR REMONTO PASLAUGŲ TECHNINĖ SPECIFIKACIJA
                                                                    Kaunas

                                                      BVPŽ kodas 50532300-6

              BENDROJI DALIS
1. Lietuvos kariuomenės Divizijos generolo Jono Sutkaus depų tarnyba (toliau – PIRKĖJAS) iš įmonės (toliau – TEIKĖJAS) numato įsigyti elektros generatorių (toliau – generatorių) techninės priežiūros ir remonto paslaugas. 



2. Techninės specifikacijos paskirtis – užtikrinti generatorių techninę priežiūrą, savalaikį gedimų nustatymą, remontą bei tinkamą jų techninę būklę visą sutarties galiojimo laikotarpį (paslaugos PIRKĖJO turimų generatorių sąrašas pateikiamas Techninės specifikacijos 1 priede).


               TECHNINĖS SPECIFIKACIJOS TEIKIAMOMS PASLAUGOMS BEI ATSARGINĖMS DALIMS
3. Techninė priežiūra atliekama pagal kiekvieno generatoriaus gamintojo nustatytą techninės priežiūros periodiškumą (motovalandas ir (ar) kalendorinį laikotarpį), naudojant gamintojo nustatytas technologijas, metodikas, eksploatacines medžiagas ir atsargines dalis.

4. Techninės priežiūros metu, atsižvelgiant į konkretaus generatoriaus gamintojo reikalavimus, atliekami visi privalomi techninės priežiūros darbai, įskaitant diagnostiką, eksploatacinių medžiagų keitimą, elektros įrangos patikrą, funkcinius bandymus bei kitus gamintojo numatytus darbus.

5. TEIKĖJAS turi turėti technines galimybes atlikti generatorių techninės priežiūros, diagnostikos ir remonto darbus, įskaitant:
5.1. generatorių elektros įrangos diagnostiką ir remontą;
5.2. variklio diagnostiką ir remontą;
5.3. generatorių (alternatorių) diagnostiką ir remontą;
5.4. elektroninių valdymo sistemų diagnostiką ir remontą, įskaitant generatoriaus valdiklius, automatinius įtampos reguliatorius ir kitus valdymo komponentus.

6. TEIKĖJAS privalo atlikti visus konkretaus generatoriaus gamintojo nustatytus techninės priežiūros darbus, kurių apimtys nurodytos Techninės specifikacijos priede pateiktoje kainų lentelėje.

7. Jeigu generatorius yra integruotas su apšvietimo įranga (generatorius–apšvietėjas), techninės priežiūros ir remonto paslaugos apima ir generatoriaus gamintojo numatytų apšvietimo sistemos komponentų techninę priežiūrą ir remontą, jeigu jie yra neatskiriama įrenginio dalis.
8. TEIKĖJAS privalo užtikrinti, kad generatorių techninės priežiūros ir remonto darbai, kuriems pagal galiojančius Lietuvos Respublikos teisės aktus būtina turėti energetikos įrenginių eksploatavimo veiklos atestatą ar kitą privalomą teisę vykdyti atitinkamą veiklą, būtų atliekami tokią teisę turinčių ūkio subjektų ir specialistų. PIRKĖJUI pareikalavus, TEIKĖJAS pateikia teisę atlikti atitinkamus darbus patvirtinančius dokumentus.
9. Generatorių techninės priežiūros ir remonto darbai turi būti atliekami laikantis gamintojo nustatytų technologijų, metodikų ir techninių reikalavimų. TEIKĖJAS gamintojo technine dokumentacija ir kita darbams atlikti būtina informacija apsirūpina savo lėšomis.
10. TEIKĖJAS, atlikdamas generatorių techninės priežiūros ir remonto darbus, privalo naudoti naujas originalias arba gamintojo patvirtintas lygiavertes atsargines dalis, atitinkančias generatoriaus gamintojo techninius reikalavimus. Prieš naudodamas gamintojo patvirtintas lygiavertes atsargines dalis, TEIKĖJAS privalo raštu suderinti jų naudojimą su PIRKĖJU.
11. Atsargines dalis, skirtas ne to modelio generatoriui, TEIKĖJAS gali montuoti tik gavęs išankstinį rašytinį PIRKĖJO sutikimą ir įsitikinęs, kad keičiama detalė nedarys neigiamos įtakos generatoriaus darbui.
12. Atlikdamas generatorių techninės priežiūros ir remonto darbus, TEIKĖJAS privalo atvykti į PIRKĖJO nurodytą vietą Lietuvos Respublikos teritorijoje savo transportu. Atvykimo išlaidos apmokamos pagal pasiūlyme nurodytą 1 km įkainį nuo artimiausios įmonės buveinės (nurodant jas teikiant pasiūlymą).

13. Kai TEIKĖJAS tuo pačiu metu aptarnauja kelis toje pačioje teritorijoje esančius generatorius, transporto išlaidos skaičiuojamos kaip vieno generatoriaus kelionės išlaidos. 

14. TEIKĖJAS techninės priežiūros ir remonto darbams atlikti naudoja savo personalą, įrangą, įrankius, medžiagas, eksploatacinius skysčius bei kitus darbams atlikti reikalingus išteklius. TEIKĖJO darbuotojai, atliekantys remonto darbus, negali būti trečiųjų šalių piliečiai.

15. TEIKĖJAS užtikrina ir atsako už PIRKĖJO generatorių saugumą atliekant numatytas paslaugas. TEIKĖJAS už PIRKĖJO generatorių praradimą arba sugadinimą atsako jų rinkos verte.

16. TEIKĖJAS, gavęs iš PIRKĖJO generatoriaus techninės priežiūros ar remonto paraišką (el. paštu), ne vėliau kaip per 3 (tris) darbo dienas nuo paraiškos gavimo atlieka generatoriaus diagnostiką (jeigu ji reikalinga), parengia išankstinę paslaugų išklotinę – sąmatą (toliau – sąmata) ir nurodo darbų atlikimo terminą.

Išimtiniais, objektyviai pagrįstais atvejais, kai dėl nuo TEIKĖJO nepriklausančių aplinkybių nėra galimybės laikytis nustatyto 3 (trijų) darbo dienų termino, šis terminas gali būti pratęstas tik iš anksto raštu suderinus su PIRKĖJU.

Darbai pradedami tik gavus PIRKĖJO pritarimą pateiktai sąmatai. Jeigu remonto metu paaiškėja papildomų darbų ar atsarginių dalių poreikis, TEIKĖJAS apie tai informuoja PIRKĖJĄ, pateikia patikslintą sąmatą ir papildomus darbus bei atsarginių dalių keitimą atlieka tik gavęs išankstinį PIRKĖJO pritarimą.

17. Jeigu generatoriaus techninės priežiūros ar remonto metu būtina atlikti darbus arba panaudoti atsargines dalis, kurių nėra Techninės specifikacijos priede pateiktoje kainų lentelėje, TEIKĖJAS prieš jų atlikimą privalo pateikti PIRKĖJUI motyvuotą sąmatą. PIRKĖJAS turi teisę pareikalauti sąmatoje nurodytų kainų pagrįstumą patvirtinančių dokumentų. Tokie darbai gali būti atliekami tik gavus išankstinį rašytinį PIRKĖJO sutikimą.
18. Esant kritiniam gedimui (generatorius nepasileidžia dingus tinklo įtampai), TEIKĖJO specialistai privalo atvykti į generatoriaus buvimo vietą ne vėliau kaip kitą kalendorinę dieną nuo pranešimo apie gedimą gavimo, įskaitant poilsio ir švenčių dienas, ir pradėti gedimo diagnostiką. Šis terminas taikomas atvykimui ir diagnostikos pradžiai, o ne visų remonto darbų užbaigimui.

19. Po atliktos generatoriaus techninės priežiūros ar remonto TEIKĖJAS parengia generatorių eksploatacijai, užpildo reikalingais eksploataciniais skysčiais, jeigu tai buvo numatyta atliekamuose darbuose, bei užtikrina techninės priežiūros ar remonto metu susidariusių panaudotų eksploatacinių skysčių, filtrų ir kitų atliekų surinkimą, išvežimą ir sutvarkymą teisės aktų nustatyta tvarka.

20. PIRKĖJAS priima suteiktas generatoriaus techninės priežiūros ir (ar) remonto paslaugas, o TEIKĖJAS perduoda generatorių PIRKĖJUI, pasirašydami šiuos dokumentus:
1) suteiktų paslaugų išklotines – darbų aktus (dviem egzemplioriais, kurių vienas egzempliorius grąžinamas TEIKĖJUI, o kitas perduodamas PIRKĖJUI);

2) PVM sąskaitą faktūrą;

3) techninės priežiūros ar remonto metu pakeistų atsarginių dalių ir panaudotų eksploatacinių medžiagų sąrašą (jeigu tokios buvo keičiamos).

21. TEIKĖJAS pasiūlyme privalo nurodyti visus subtiekėjus, kuriuos planuoja pasitelkti vykdydamas sutartį, ir jų atliekamą sutarties dalį. Sutarties vykdymo metu subtiekėjų keitimas ar naujų subtiekėjų pasitelkimas galimas tik gavus išankstinį rašytinį PIRKĖJO sutikimą.

22. TEIKĖJAS turi patvirtinti dokumentu, kad veikloje naudoja elektros energiją iš atsinaujinančiųjų energijos išteklių arba turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais pardavėjo pateiktais lygiaverčiais įrodymais.

GARANTIJA
23. TEIKĖJAS generatorių remonto darbams turi suteikti ne trumpesnę kaip 6 (šešių) mėnesių arba ne mažesnę kaip 500 moto/val. (penkių šimtų) motovalandų garantiją (atsižvelgiant į tai, kas baigsis anksčiau), o atsarginėms dalims gamintojo nustatytą garantiją. Garantija pradedama skaičiuoti nuo generatoriaus priėmimo–perdavimo po remonto akto pasirašymo dienos.
24. Jeigu per garantinį laikotarpį, nesant PIRKĖJO kaltės, atsiranda nekokybiškai atliktų paslaugų trūkumai, TEIKĖJAS įsipareigoja juos pašalinti nemokamai per su PIRKĖJU suderintą terminą.


1 priedas. Generatorių sąrašas:

generatorius – Apšvietėjas LUMO K4300L;
generatorius ETT 15E;
generatorius EMSA EYD EM0022;
generatorius ETT 70E;
generatorius IDEA IDJ75D OKS;
generatorius PEZAL PDE 140 E3-125;
generatorius PEZAL PDE 250 RST3-W;
generatorius LC 8000;
generatorius DX 6000 TE;
generatorius PERKINS 150 kW;
generatorius ESE 6060 DKS/S-GT;
generatorius JOHN DEERE 4045 TF 220 J88K;
generatorius JOHN DEERE 4045 HFI 150 JSK 100K;
generatorius JSK 165S JOHN DEERE 6068H 165kW;
generatorius LAMBARGINI 15 LD315;
generatorius KIRSH GmbH 5BSAF;
generatorius RUGGERINI HTS1;
generatorius VANGUARD;
generatorius ELVERK 4 kW;
generatorius ELVERK 1.8 kW;
generatorius ELVERK 50 kW;
generatorius ELVERK 1.5 kW;
generatorius RIGAS DIZELIS DG 1 EA 6N;
generatorius RIGAS DIZELIS DG 1 EA;
generatorius GENMAC COMBIPLUS 6700 LE;
generatorius RUSSO-BALT E12DMST-N;
generatorius IVECO 8041i06 AIFO;
generatorius IVECO AIFO;

generatorius – Apšvietėjas ASTRID PRO14 ASTRID4X320W;
generatorius ETTLINGEN DB30/20-16TS20KVA;

generatorius FOGO FV15000 TRE;

generatorius GJI330;

generatorius GRUPEL 46A18D50;

generatorius GUCBIR GJR400;

generatorius PEZAL PDE80RST3;

generatorius PEZAL PDE9000 EA3 6 kW;

generatorius SAB D-4018-CWB;

generatorius SDMO VX 200;

generatorius HATZ 10816;
generatorius CGM 80P;
generatorius KWISE ETT110E;
generatorius PEZAL PDE120RST3-3-125;
generatorius KJ-SKJA55ASB;
generatorius ALMAR 50, 50kVA;
generatorius HIMOINSA HIW-100STD;

generatorius HIMOINSA TOR HIW135;

generatorius GRUPEL 4GA56D50;

generatorius ITALTOWER ASTRID PRO14

generatorius – Apšvietėjas ELENTEC ASTRID 

generatorius ELVERK KARDA  50 kW

generatorius PEZAL PDE 40 RST3-25-W 20 kW;

generatorius RYGA DIESEL DG E250 SMAsS-N 200 kW;

generatorius STUBELJ LDE275 LP – 200 kW;

generatorius GREEN POWER GP22SB/N; 

generatorius PEZAL PDE 250 RST3-W 200 kW;
generatorius PEZAL PDE 1400EA 3-W 10 kW.
